Vahelduseks sõidan suuskadega metsa ka. Vanad jahisuusad  libisevad väga hästi, kuigi täna kiskus sulaks ja lumi kippus alla kinni jääma. Mõni päev olen päris pikad retked ära teinud ja päris huvitavad asju näinud. Saakloomade arv paistab suur olevat, kitsi on palju, sellepärast on röövloomasid ka paljuks läinud. Ilvese jälgesid on kõikjal. Avastasin reedel vähem kui kilomeetri kaugusel siit, et kaks suurt ilvest on kaks kitse maha murdnud - emakitse koos eelmise aasta tallega. Lebasid maas teineteisest 10 meetre kaugusel, võitlusjäljed ümberringi. Söönud ilvesed  neid üldse ei olnud, lihtsalt lõbu pärast on murdnud. Aga kaduma ei lähe looduses miskit - tulin eile sealt suuskadega läib, rebased olid puhta töö teinud, kõik nahka pannud. Nii need asjad looduses käivad.